CELEX: 32008R0065
Language: fi
Date: 2008-01-25
Title: Komission asetus (EY) N:o 65/2008, annettu 25 päivänä tammikuuta 2008 , tariffikiintiöiden avaamisesta vuodeksi 2008 ja sitä seuraaviksi vuosiksi tiettyjen Norjasta peräisin olevien, neuvoston asetuksessa (EY) N:o 3448/93 tarkoitettujen maataloustuotteiden valmistuksessa tuotettujen tavaroiden tuonnille Euroopan yhteisöön

26.1.2008   
            
            
               FI
            
            
               Euroopan unionin virallinen lehti
            
            
               L 23/9
            
         
      KOMISSION ASETUS (EY) N:o 65/2008,
   annettu 25 päivänä tammikuuta 2008,
   tariffikiintiöiden avaamisesta vuodeksi 2008 ja sitä seuraaviksi vuosiksi tiettyjen Norjasta peräisin olevien, neuvoston asetuksessa (EY) N:o 3448/93 tarkoitettujen maataloustuotteiden valmistuksessa tuotettujen tavaroiden tuonnille Euroopan yhteisöön
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon tiettyihin maataloustuotteiden valmistuksessa tuotettuihin tavaroihin sovellettavasta kauppajärjestelmästä 6 päivänä joulukuuta 1993 annetun neuvoston asetuksen (EY) N:o 3448/93 (1) ja erityisesti sen 7 artiklan 2 kohdan,
   ottaa huomioon Euroopan talousyhteisön ja Norjan kuningaskunnan välillä tehdyn kahdenvälisen vapaakauppasopimuksen pöytäkirjaa N:o 2 koskevan Euroopan yhteisön ja Norjan kuningaskunnan välisen sopimuksen tekemisestä kirjeenvaihtona 25 päivänä lokakuuta 2004 tehdyn neuvoston päätöksen 2004/859/EY (2) ja erityisesti sen 2 artiklan,
   sekä katsoo seuraavaa:
   
               (1)
            
            
               Euroopan talousyhteisön ja Norjan kuningaskunnan kahdenvälisen vapaakauppasopimuksen pöytäkirjaa N:o 2 koskevan Euroopan yhteisön ja Norjan kuningaskunnan kirjeenvaihtona tehdyn sopimuksen III kohdassa vahvistetaan vuotuiset tariffikiintiöt tiettyjen tavaroiden tuonnille Norjasta. On tarpeen avata kyseiset kiintiöt vuodeksi 2008 ja sitä seuraaviksi vuosiksi.
            
         
               (2)
            
            
               Tietyistä yhteisön tullikoodeksista annetun neuvoston asetuksen (ETY) N:o 2913/92 soveltamista koskevista säännöksistä 2 päivänä heinäkuuta 1993 annetussa komission asetuksessa (ETY) N:o 2454/93 (3) vahvistetaan tariffikiintiöiden hallinnointia koskevat säännöt. On aiheellista säätää, että tällä asetuksella avattuja tariffikiintiöitä hallinnoidaan kyseisten sääntöjen mukaisesti.
            
         
               (3)
            
            
               Tässä asetuksessa säädetyt toimenpiteet ovat perustamissopimuksen liitteeseen I kuulumattomien jalostettujen maataloustuotteiden kauppaa koskevia horisontaalisia kysymyksiä käsittelevän hallintokomitean lausunnon mukaiset,
            
         ON ANTANUT TÄMÄN ASETUKSEN:
   1 artikla
   Avataan liitteessä lueteltuja Norjasta peräisin olevia tavaroita koskevat yhteisön tariffikiintiöt 1 päivän tammikuuta ja 31 päivän joulukuuta 2008 väliseksi ajaksi ja sitä seuraaviksi vuosiksi.
   2 artikla
   Komissio hallinnoi 1 artiklassa tarkoitettuja yhteisön tariffikiintiöitä asetuksen (ETY) N:o 2454/93 308 a, 308 b ja 308 c artiklan mukaisesti.
   3 artikla
   Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
   Sitä sovelletaan 1 päivänä tammikuuta 2008.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 25 päivänä tammikuuta 2008.
      
         
            Komission puolesta
         
         Günter VERHEUGEN
         
         
            Varapuheenjohtaja
         
      
   
   
      (1)  EYVL L 318, 20.12.1993, s. 18. Asetus sellaisena kuin se on viimeksi muutettuna asetuksella (EY) N:o 2580/2000 (EYVL L 298, 25.11.2000, s. 5).
   
      (2)  EUVL L 370, 17.12.2004, s. 70.
   
      (3)  EYVL L 253, 11.10.1993, s. 1. Asetus sellaisena kuin se on viimeksi muutettuna asetuksella (EY) N:o 214/2007 (EUVL L 62, 1.3.2007, s. 6).
   
      LIITE
      Norjasta peräisin olevien tavaroiden yhteisöön tuonnissa sovellettavat vuotuiset tariffikiintiöt
      
                  Järjestysnumero
               
               
                  CN-koodi
               
               
                  Tavaran kuvaus
               
               
                  Vuotuisen kiintiön määrä 1.1.2008 alkaen
               
               
                  Kiintiön rajoissa kannettava tulli
               
            
                  09.0765
               
               
                  ex 1517 10 90
               
               
                  Margariini, ei kuitenkaan nestemäinen margariini, jossa on enintään 10 painoprosenttia maitorasvaa
               
               
                  2 470 t
               
               
                  Ei kanneta
               
            
                  09.0771
               
               
                  ex 2207 10 00
                  (Taric-koodi 90)
               
               
                  Denaturoimaton etyylialkoholi (etanoli), alkoholipitoisuus vähintään 80 tilavuusprosenttia, muu kuin EY-sopimuksen liitteessä I luetelluista maataloustuotteista saatava
               
               
                  164 000 hl
               
               
                  Ei kanneta
               
            
                  09.0772
               
               
                  ex 2207 20 00
                  (Taric-koodi 90)
               
               
                  Denaturoitu etyylialkoholi (etanoli) ja muut denaturoidut väkevät alkoholijuomat, väkevyydestä riippumatta, muut kuin EY-sopimuksen liitteessä I luetelluista maataloustuotteista saatavat
               
               
                  14 340 hl
               
               
                  Ei kanneta
               
            
                  09.0774
               
               
                  2403 10
               
               
                  Piippu- ja savuketupakka, myös jos siinä on tupakankorviketta, sen määrästä riippumatta
               
               
                  370 t
               
               
                  Ei kanneta